Azorit

Azorit on Portugalille kuuluva tuliperäisistä saarista muodostuva autonominen saariryhmä Atlantissa. Yhteensä saarilla on noin 240 000 asukasta. Saariryhmän parlamentin puheenjohtaja on samalla presidentti. Azoreilla on oma yliopisto, jonne tulee opiskelijoita myös Portugalista. Saarilla etsitäään keinoja hyödyntää tuuli- ja aurinkoenergiaa. Geotermisiä voimaloita on Islantilaisten asiantuntijoiden avulla rakennettu.

Alueet
Azorit koostuu yhdeksästä saaresta, jotka ovat jakautuneet sijaintinsa puolesta kolmeen ryhmään:

Itäinen saariryhmä

 * São Miguel - saariryhmän isoin ja väkirikkain (n. 140 000 ihmistä) saari, joka on keskeisin matkailukohde.
 * Santa Maria

Keskinen saariryhmä

 * Terceira
 * Faial
 * Pico
 * São Jorge
 * Graciosa

Läntinen saariryhmä

 * Flores
 * Corvo

Kaupungit
São Miguel
 * Ponta Delgada - Saariryhmän selvästi isoin kaupunki, n. 45 000 asukasta
 * Ribeira Grande - Saaren toinen kaupunki, n. 5000 asukasta

Terceira
 * Angra do Heroísmo - Unescon maailmanperintökohde
 * Praia da Vitória

Faial
 * Horta

Ymmärrä
Azorit eivät ole varsinainen rantalomakohde - hiekkarantoja ei saarilla ole kovin monia, eikä varsinaisia hellelukemia ole samalla tavoin kuin esim. lähempänä Afrikan mannerta olevilla Kanarian saarilla yms.

Saaret sopivat hyvin luontomatkailijoille, jotka nauttivat rauhallisesta ja vehreästä ympäristöstä. Saarten yöelämä ja kulttuuritarjonta eivät ole mainittavia, eikä massaturismi ole jättänyt jälkiään pienempiin kyliin.

Naudankasvatus on yksi keskeisiä maatalouselinkeinoja ja miltei kaikkialla luonnossa liikkuessa näkee laiduntavia lehmiä.

Ilmasto
Sää voi vaihdella nopeasti. Etenkin talviaikaan on syytä varautua ainakin jonkinlaiseen sadekuuroon lähes päivittäin. Keskimäärin sää on kuitenkin kaunis.

Lentokoneella
Azorien pääasiallinen kansainvälinen lentokenttä (PDL) on Ponta Delgadassa. Suomesta Finnair lentää suoria lentoja Helsingistä. Suora lento kestää noin viisi ja puoli tuntia.

Azorilainen lentoyhtiö SATA International lentää myöskin lentoja eri kaupungeista ja lisäksi muillakin lentoyhtiöillä on lentoja Ponta Delgadaan.

Laivalla
Monet veneilijät käyvät Azoreilla ja etenkin Atlanttia ylittävät tekevät siellä usein välipysähdyksen.

Kävelyt
Azorien luonto on hieno ja hyvä tapa tutustua siihen ovat erityyppiset kävelyretket. Saarilla on jonkin verran merkittyjä kävelyreittejä, joiden lisäksi on monia kävelemiseen soveltuvia reittejä.

Joitain reittejä löytyy mahdollisesti kunkin saaren omalla sivullaan ainakin São Miguelille. Tämän sivun loppuun merkityistä matkaoppaista löytyy jonkin verran valmiita reittejä ja lisäksi ainakin São Miguelilla on paikallisten valmistamia reittejä, joille voi ostaa pieniä oppaita paikallisista kirjakaupoista yms. Niitä on myös koottu kartaksi.

Korkeammalle vuoristoon lähtiessä kannattaa varautua vaihtelevaan säähän ja pitää mielessä, että sumu ja matalalla olevat pilvet voivat haitata tai estää näkyvyyden kokonaan.

Useimmat retket kohteisiin voi suunnitella siten, että toiseen suuntaan kulkee bussilla ja toiseen taksilla.

Tämän lisäksi löytyy lukuisia matkatoimistojen järjestämiä ohjattuja kävelyretkiä.

Valaiden & delfiinien katselu
Azorien ympärillä olevissa vesissä liikkuu valaita ja delfiinejä ja katseluretkien järjestämisestä turisteille onkin tullut iso bisnes valaanpyynnin kieltämisen jälkeen.

Jonkin verran on lajeja, jotka ovat pysyvämminkin Azorien ympärillä ja lisäksi useimpia lajeja tavataan satunnaisemmin ohikulkumatkalla.

Sukeltaminen
Kirkkaiden vesien ja erilaisten merenelävien vuoksi Azorit on myös sukelluskohde. Sukellusretkiä veneillä järjestäviä yrityksiä on jonkin verran, jonka lisäksi ainakin sieltä täältä löytyy sopivia rantapaikkoja. Aloittelijoille löytyviä paikkoja ei kuitenkaan ole mahdottomasti. Sukellusvälineitä ja veneitä tarjoavia yrityksiä löytänee parhaiten googlettamalla, saarien sivuilla mahdollisesti on lueteltu muutamia.

Liiku saarilla
Saarilla liikkumisesta mahdollisesti tarkemmin kunkin saaren omalla sivulla.

Tiet ovat varsinkin kaupungeissa ja kylissä kapeita. Pieniä kyliä ja asutuskeskuksia tulee melko tiheästi vastaan ja pääväylät kulkevat niiden läpi, joten kannattaa varata rauhassa aikaa liikkumiseen. Lisäksi ei ole lainkaan tavatonta, että tiellä tulee lehmälauma vastaan, joten kiirehtiä ei kannata. Karjan laidunalueella ja lypsypaikoilla on tavallisesti itsenäisiä vahtikoiria, jotka on syytä ottaa huomioon sillä ne on koulutettu estämään omaisuuden varastaminen.

Autolla
Useimmilla saarilla on mahdollista vuokrata auto, hintataso lähtee n. 35-40 eurosta / päivä (vuodelta 2008). Paikalliset ajavat melko vauhdikkaasti mutta ottavat hitaammin ajavat huomioon.

Bussilla
Useimmilla saarilla on kohtuulliset mahdollisuudet liikkua bussilla. Bussit ovat edullisia (hinnat yleensä joitain euroja), mutta niitä kulkee melko harvoin. Useimmilla reiteillä bussi kulkee molempiin suuntiin aamulla ja loppuiltapäivästä jonka lisäksi reitistä riippuen on muita vuoroja. Turisti-infoista saa ajantasaisen aikataulun. Bussit ovat hyvin aikatauluissa.

Ponta Delgadan sisällä liikkuu A (keltainen), B (vihreä) ja C (sininen)-linjan bussit, jolla voi liikkua kaupungin sisällä 0,30€ hintaan (heinäkuu 2010). A, B ja C-linjan bussikartta

Taksilla
Taksilla kulkeminen on melko kohtuuhintainen tapa liikkua saarilla, varsinkin yhdistettynä busseihin. Useat taksit ilmoittavat jos kuljettaja puhuu englantia. Suhteelisen lyhytaikaista oleskelua varten esim. rannalla voi neuvotella kuljettajan kanssa noutamisesta määräajan kuluttua.

Pyörällä
Polkupyörävuokraamoja löytyy, mutta varsinaisia pyöräilykaistoja ei kaupunkien kapeilla kaduilla ole. Maastopyöräilyyn saaret tarjoavat erinomaisen vaihtoehdon.

Lentokoneella
SATA Air Açores lentää lentoja saarien välillä. Katso verkkosivut http://www.sata.pt.

Laivalla
Saarien välillä voi liikkua myös laivoilla. Saariryhmien sisällä yhteydet ovat kohtuulliset, saariryhmältä toiselle yhteyksiä on rajoitetummin. Lisätietoja tarjoaa ainakin laivayhtiö Transmacor.

Näe
Yksittäisistä nähtävyyksistä tarkemmin saarikohtaisilla sivuilla, etenkin São Miguelin yhteydessä.


 * Lähes kaikkialla läsnä oleva rehevä luonto on näkemisen arvoinen.
 * Tulivuorista syntyneet kaldeirat ovat usein upeita, usein järvineen.
 * Saarten vulkaanisuus näkyy siellä täällä kuumina lähteinä yms.

Puhu
Azorit kuuluvat Portugalille ja ihmiset puhuvat äidinkielenään portugalia. Nuorempi väestö ja osa vanhemmastakin puhuu keskimäärin kohtuullisesti englantia.

Portugalia osaavien kannattaa tiedostaa, että paikallinen murre on kohtuullisen vahva.

Syö
Hygienia on korkeatasoista. Pääasiallisessa matkakohteessa Ponta Delgadossa on lukuisia ravintoloita. Hinnat ovat varsin kohtuullisia. Useissa ravintoloissa on monikieliset ruokalistat. Ravintoloiden löytäminen voi olla hieman hankalaa sillä ne eivät erotu katukuvassa kovinkaan helposti.


 * Kala- ja liharuoat (etenkin naudanliha)
 * Paikalliset juustot
 * Saarilla kasvatetut ananakset
 * Kuorittavia hedelmiä kuten appelsiineja ja banaaneja voi ostaa ja syödä turvallisin mielin

Illalla ravintolaan puetaan siistimpi asu.

Pysy turvassa
Kaiken kaikkiaan Azorit on melko turvallinen paikka ja keskimäärin paikalliset ovat rehellisiä eikä koko ajan tarvitse olla varuillaan jottei tulisi huijatuksi. Terve varovaisuus on kuitenkin paikallaan, kuten missä tahansa.

Muuta
Saariryhmän aikavyöhyke on läntisestä sijainnistaan huolimatta UTC-1, eli Azorit on 3 tuntia Suomea jäljessä.

Rahayksikkönä on euro ja luottokortit käyvät monessa paikassa, joskaan eivät läheskään kaikkialla.

Sähköpistoke on samanlainen kuin Suomessa ja taajuudet yms. ovat myöskin samat.

Matkaoppaita
Andreas Stieglitz - Landscapes of the Azores (Sunflower books) Kirjan www-sivu
 * Kirjassa on hyvä määrä erilaisia kävely- ja autoreittejä eri saarilla.

David Sayers - Azores (Bradt travel guides) www-sivu
 * Yleismatkaopas

Linkkejä

 * http://www.hidrografico.pt/previsao-mares.php - Vuorovedet Azoreilla
 * Azorit Turistiopas
 * Tourist Liikenne São Miguelin saarella (Azorit)

Azoren Azores Azzorre アゾレス諸島 Azoren Açores